Usmernenie k propagácii poskytovateľa finančných prostriedkov na webovom sídle prijímateľa finančných prostriedkov v oblasti športu v roku 2018

(1) Jedným zo zmluvných záväzkov prijímateľa finančných prostriedkov (ďalej len „Prijímateľ“), ku ktorému sa zaväzuje v zmluve o poskytnutí finančných prostriedkov, je propagácia poskytovateľa finančných prostriedkov (ďalej len „Poskytovateľ“) na svojom webovom sídle.

(2) Na splnenie zmluvného záväzku Prijímateľ umiestni na svoju internetovú stránku propagačný obrázok („banner“), ktorý spĺňa nasledovné podmienky:
a) banner má rozmery minimálne 120 x 240 bodov,
b) banner obsahuje farebné logo MŠVVŠ SR (pozri ods. 4 usmernenia), rok a sumu poskytnutých finančných prostriedkov,
c) rozloženie banneru je nasledovné:

     	 			        Prostriedky zo štátneho rozpočtu na šport		         
            	         				  v roku 2018: xxx xxx xxx,xx eur 			              

                                                                          
d) banner je umiestnený na mieste viditeľnom pri prvom načítaní internetovej stránky Prijímateľa (to znamená bez potreby posunu stránky, bez potreby prekliknutia a pod.),
e) banner je zhotovený ako hypertextový odkaz (prelinkovanie) na register poskytnutých finančných prostriedkov MŠVVŠ SR v oblasti športu (po kliknutí na banner sa zobrazí stránka http://www.minedu.sk/financovanie-sportu-v-roku-2018/ ,
f) banner je umiestnený na webovom sídle prijímateľa finančných prostriedkov počas doby, ktorej začiatok je najneskôr 10 dní po nadobudnutí účinnosti zmluvy a koniec najskôr v deň skončenia lehoty na použitie finančných prostriedkov.

(3) Zhotovenie banneru a jeho umiestnenie na svoje webové sídlo zabezpečí prijímateľ finančných prostriedkov.

(4) Grafický vzor loga MŠVVaŠ SR je na adrese http://www.minedu.sk/plnofarebny-variant-loga/.